<classify> Akizungumza na gazeti hili, Mwenyekiti wa Majimaji Humphrey Millanzi alisema kwa sasa wapo katika mikakati ya kuongeza udhamini ili wasonge mbele na kufanya vizuri zaidi.Ni kweli tumedhamiria kutafuta udhamini zaidi ili tuweze kufanya vizuri zaidi ya tulivyofanya msimu huu, udhamini tulionao bado ni mdogo sana na ukilinganisha kuendesha timu ni gharama sana haswa katika suala la kulipa wachezaji na benchi la ufundi, alisema Millanzi.Aliongeza kuwa, watakaa na benchi la ufundi ili kuangalia suala la kumuongezea mkataba kocha mkuu, Kalimangonga Kally Ongala na msaidizi wake, Hassan Banyai.Ongala na Banyai wamefanya kazi kubwa sana hasa pale wameweza kubakiza timu yetu Ligi Kuu na mpaka sasa timu ipo katika nafasi ya nane ikiwa na pointi 34. Hata wana Songea wamefurahi sana timu kubaki Ligi Kuu na kwa sasa tunachofanya ni baada ya ligi kumalizika ni kuzungumza na hawa walimu wetu ili waweze kubaki na sisi, alisema Millanzi.Majimaji kwa sasa ipo katika udhamini wa kampuni ya kufua umeme ya Symbion Power.  <topic>: michezo 